b'\n_START_ARTICLE_\nAtlantis 2000\n_START_PARAGRAPH_\nAtlantis 2000 var en tysk popgruppe, der blev dannet i 1991 med det form\xc3\xa5l at repr\xc3\xa6sentere Tyskland ved Eurovision Song Contest 1991. Gruppen blev dannet af Alfons Weindorf og Helmut Frey, og det var da ogs\xc3\xa5 de to der skrev sangen "Dieser Traum darf niemals sterben" som gruppen stillede op med. Sangen fik en 18. plads, med kun 10 point (6 fra Danmark), og gruppen gik i opl\xc3\xb8sning derefter. Sidenhen er sangen blevet kendt for at v\xc3\xa6re en af de v\xc3\xa6rste sange i Eurovision Song Contest-historien, for dens platte weltschmertz-tekst og halvringe vokalpr\xc3\xa6station fra medlemmerne, samt kiksede p\xc3\xa5kl\xc3\xa6dning.'